1.pielikums
TEHNISKĀ SPECIFIKĀCIJA

Tehniskais uzdevums par tramvaju atsevišķu detaļu un mezglu pārbaudi ar magnētisko defektoskopiju un ultraskaņu

Lai laikus noteiktu iekšējos metāla defektus un nodrošinātu tramvaju Škoda 15T, 15T1, 15T2, 15T2A, T3A, T3M un T3MR drošu ekspluatāciju, nepieciešams veikt: 
1. Tramvaju Škoda 15T, 15T1, 15T2, 15T2A bremžu suportu vadīklu pārbaudes ar ultraskaņas metodi;
2. Tramvaju T3A, T3M un T3MR tilta asu pārbaudes ar ultraskaņas metodi; 
3. Tramvaju Škoda 15T, 15T1, 15T2, 15T2A riteņu pāra rāmju un ratiņu rāmju pārbaudes ar magnētiskās defektoskopijas metodi.

Līguma darbības ilgums - 24 (divdesmit četri) mēneši.


1. Tramvaju Škoda 15T, 15T1, 15T2, 15T2A bremžu suportu vadīklu pārbaudes ar ultraskaņas metodi

Pārbaudes mērķis - savlaicīgi konstatēt iekšējos metāla defektus, lai nodrošinātu tramvaju drošu ekspluatāciju.

1.1. Pārbaudes veikšanas kārtība un nosacījumi:  
1.1.1. Tramvaju bremžu suportu vadīklu pārbaude ar ultraskaņas metodi tiek veikta tramvaju bremžu uzliku nomaiņas laikā, nedemontējot bremžu suportu no tramvaja;
1.1.2. Pirms pārbaudes veikšanas, RP SIA “Rīgas satiksme” darbinieki atskrūvē vadīklas putekļusargu, lai nodrošinātu piekļuvi vadīklai no tās tālākā gala aksiālajā virzienā;
1.1.3. Vienas pārbaudes reizes laikā tiek pārbaudīts viens tramvaja sastāvs. Pārbaudāmo vadīklu skaits ir atkarīgs no tramvaja sastāva garuma un ir 32 vai 40 vadīklas;
1.1.4. Vadīklu pārbaudes tiek organizētas vidēji 2 (divas) reizes mēnesī, kad tramvajs tiek pieteikts bremžu uzliku nomaiņai. Pasūtītājs par nepieciešamību veikt pārbaudi informē Izpildītāju vismaz 3 (trīs) darba dienas iepriekš, vienojoties par pārbaudes veikšanas datumu un laiku;
1.1.5. Pārbaudes tiek veiktas RP SIA “Rīgas satiksme”  teritorijā - Brīvības ielā 191, Rīgā, darba dienās no plkst. 07.00 līdz 16.30 no pirmdienas līdz ceturtdienai un no plkst. 07.00 līdz 14.00 piektdienās;
1.1.6. Pēc līguma noslēgšanas izpildītājam 1 (viena) mēneša laikā jāizstrādā tramvaju Škoda 15T, 15T1, 15T2 un 15T2A bremžu suportu vadīklu ultraskaņas pārbaudes metodika;
1.1.7. Metodikas izstrādei Pasūtītājs pēc iepriekšējas vienošanās nodrošina Izpildītājam piekļuvi bremžu suporta vadīklas rasējumam Nr. 0915030171;
1.1.8. Izpildītāja izstrādātā pārbaudes metodika pirms tās piemērošanas pārbaudēm jāiesniedz Pasūtītājam saskaņošanai. Pasūtītājs metodiku izskata 1 (vienas) nedēļas laikā no tās saņemšanas dienas un to saskaņo vai iesniedz Izpildītājam pamatotus komentārus un nepieciešamos precizējumus;
1.1.9. Pēc katras pārbaudes veikšanas Izpildītājs sagatavo pārbaudes aktu/protokolu, kurā par katru pārbaudīto vadīklu norāda pārbaudes rezultātu un citu metodikā noteikto informāciju;
1.1.10.  Ja pārbaudes laikā tiek konstatētas plaisas vai citas indikācijas, kas var liecināt par defektu, Izpildītājs pārbaudes aktā/protokolā norāda attiecīgās indikācijas atrašanās vietu, izmērus un raksturojumu, ciktāl to iespējams noteikt ar izmantoto pārbaudes metodi;
1.1.11.  Izpildītājs, pamatojoties uz pārbaudes rezultātiem un piemērojamajiem tehniskajiem kritērijiem, sniedz atzinumu par pārbaudītās detaļas tehnisko stāvokli un tās turpmākās ekspluatācijas pieļaujamību;
1.1.12. Pārbaudes akta/protokola formu izstrādā Izpildītājs, nodrošinot, ka tajā tiek ietverta visa Pasūtītājam nepieciešamā informācija par veikto pārbaudi un katras pārbaudītās vadīklas rezultātu;
1.1.13. Plānotais pārbaudāmo vadīklu skaits līguma darbības laikā ir aptuveni 960 vadīklas.


2. Tramvaju T3A, T3M un T3MR tilta asu pārbaudes ar ultraskaņas metodi

Pārbaudes mērķis - savlaicīgi konstatēt tilta asu iekšējos metāla defektus un nodrošināt tramvaju drošu ekspluatāciju.

2.1. Pārbaudes veikšanas kārtība un nosacījumi:
2.1.1. Tramvaju riteņu asu pārbaudi veic ar ultraskaņas metodi, neveicot pārbaudāmo mezglu demontāžu;
2.1.2. Vienas pārbaudes reizes laikā minimālais pārbaudāmo asu skaits ir 4 (četri) gab. Plānotais pārbaudāmo asu skaits līguma darbības laikā ir aptuveni – 360 (trīs simti sešdesmit) gab.;
2.1.3. Pārbaudes tiek organizētas pēc Pasūtītāja pieteikuma. Pasūtītājs par nepieciešamību veikt pārbaudi informē Izpildītāju vismaz 3 (trīs) darba dienas iepriekš, vienojoties par pārbaudes veikšanas datumu un laiku;
2.1.4. Pārbaudes tiek veiktas RP SIA “Rīgas satiksme”  teritorijā - Brīvības ielā 191, Rīgā, darba dienās no plkst. 07.00 līdz 16.30 no pirmdienas līdz ceturtdienai un no plkst. 07.00 līdz 14.00 piektdienās;
2.1.5. Izpildītājam jānodrošina tehniskās iespējas veikt tramvaja asu pārbaudi:
· Neizjauktā veidā – asij atrodoties tramvaja sastāvā, uz tramvaja ratiņiem vai tilta;
· Izjauktā veidā – pārbaudot asi kā atsevišķu detaļu.
2.1.6. Pirms ultraskaņas pārbaudes veikšanas Pasūtītājs nodrošina abu ass galu notīrīšanu ar drāšu birsti;
2.1.7. Pirms pārbaudes veikšanas Izpildītājs pārbauda ass gala marķējumu. Ja marķējuma nav vai tas nav salasāms, Pasūtītājs nodrošina marķējuma atjaunošanu;
2.1.8. Pēc līguma noslēgšanas izpildītājam 1 (viena) mēneša laikā jāizstrādā tramvaju T3A, T3M un T3MR tilta asu ultraskaņas pārbaudes metodika;
2.1.9. Metodikas izstrādei Pasūtītājs pēc iepriekšējas vienošanās nodrošina Izpildītājam piekļuvi 2 (divām) tramvaja asīm;
2.1.10. Metodikas izstrādei Pasūtītājs Izpildītājam iesniedz šādu asu tehnisko dokumentāciju:
· tramvaja T3M ass rasējums Nr. 1101002386;
· tramvaja T3A ass rasējums Nr. 0301002199;
· tramvaja tilta shematisks rasējums.
2.1.11. Izpildītāja izstrādātā pārbaudes metodika pirms tās piemērošanas pārbaudēm jāiesniedz Pasūtītājam saskaņošanai. Pasūtītājs metodiku izskata 1 (vienas) nedēļas laikā no tās saņemšanas dienas un to saskaņo vai iesniedz Izpildītājam pamatotus komentārus un nepieciešamos precizējumus;
2.1.12. Pēc katras pārbaudes veikšanas Izpildītājs sagatavo pārbaudes aktu/protokolu, kurā par katru pārbaudīto asi norāda pārbaudes rezultātu un informāciju par tās tehnisko stāvokli;
2.1.13. Ja pārbaudes laikā tiek konstatētas plaisas vai citas indikācijas, kas var liecināt par defektu, Izpildītājs pārbaudes aktā/protokolā norāda attiecīgās indikācijas atrašanās vietu, izmērus un raksturojumu, ciktāl to iespējams noteikt ar izmantoto pārbaudes metodi;
2.1.14. Pamatojoties uz pārbaudes rezultātiem un piemērojamajiem tehniskajiem kritērijiem, Izpildītājs sniedz atzinumu par pārbaudītās detaļas tehnisko stāvokli un tās turpmākās ekspluatācijas pieļaujamību;
2.1.15. Izpildītājs negarantē pārbaudītās ass turpmāko ekspluatācijas laiku. Ja pēc pārbaudes veikšanas ass ekspluatācijas laikā tiek konstatēts lūzums vai cits bojājums, konkrētais gadījums tiek izvērtēts atsevišķi, ņemot vērā, vai attiecīgo bojājumu vai tā pazīmes bija objektīvi iespējams konstatēt pārbaudes veikšanas laikā.




3. Tramvaju Škoda 15T, 15T1, 15T2, 15T2A riteņu pāra rāmju un ratiņu rāmju pārbaudes ar magnētiskās defektoskopijas metodi 

Pārbaudes mērķis - savlaicīgi konstatēt plaisas, nepieļaujot to tālāku izplatību un detaļu lūzumus.

Pārbaudes apjoms – tramvaju ratiņu pārbaudāmo detaļu tehniskie parametri un pārbaudāmo detaļu orientējošais skaits 2 (divu) gadu laikā norādīts tabulā. Detaļu rasējumi pievienoti pielikumā.

	N.p.k.
	Nosaukums
	Nom.numurs
	Rasējuma numurs
	Parametri
	Pārbaudāmo detaļu orientējošais skaits 2 gadu laikā

	
	
	
	
	L (mm)
	B (mm)
	H (mm)
	svars (kg)
	

	1
	Riteņu pāra rāmis
	0915020002
	D0535327 MT
	1713
	910
	450
	370
	16

	2
	Priekšējais ratiņu rāmis
	0915020128
	D0582573
	2770
	2268
	246
	1056
	2

	3
	Vidējais ratiņu rāmis
	0915020129
	D0582590
	2850
	2460
	440
	1121
	4

	4
	Aizmugurējais ratiņu rāmis
	0915020103
	D0582620
	2770
	2460
	445
	1165
	2



3.1. Pārbaudes veikšanas kārtība un nosacījumi:
3.1.1. Magnētiskās defektoskopijas pārbaudi veic atbilstoši tramvaja ražotāja noteiktajiem kritērijiem:
3.1.1.1. Riteņu pāra rāmis (rasējums Nr. D0535327 MT):
· metinātajiem savienojumiem – atbilstoši LVS EN ISO 17638:2017 un LVS EN ISO 23278:2015, kvalitātes pakāpe 2X;
· neapstrādātam lējumam – atbilstoši LVS EN ISO 9934-1:2017 un LVS EN 1369:2012, kvalitātes līmeņi LM001, AM001, SM001;
· apstrādātam lējumam – atbilstoši LVS EN ISO 9934-1:2017 un LVS EN 1369:2012, kvalitātes līmeņi LM001, AM001, SM001.
3.1.1.2. Priekšējam ratiņu rāmim (rasējums Nr. D0582573), vidējam ratiņu rāmim (rasējums Nr. D0582590) un aizmugurējam ratiņu rāmim (rasējums Nr. D0582620):
· metinātajiem savienojumiem – atbilstoši LVS EN ISO 17638:2017 un LVS EN ISO 23278:2015, kvalitātes pakāpe 2X.
3.1.2. Ja līguma darbības laikā kāds no 3.1.1.punktā norādītajiem standartiem tiek aizstāts ar jaunu standarta redakciju vai citu standartu, turpmākajās pārbaudēs piemēro attiecīgo spēkā esošo standartu, ja tas pēc būtības attiecas uz konkrēto pārbaudes metodi un pārbaudāmo detaļu. Par šādām izmaiņām Izpildītājs informē Pasūtītāju;
3.1.3. Pēc līguma noslēgšanas izpildītājam 1 (viena) mēneša laikā jāizstrādā tramvaju Škoda 15T, 15T1, 15T2, 15T2A riteņu pāra rāmju un ratiņu rāmju magnētiskās defektoskopijas pārbaudes metodika;
3.1.4. Izpildītāja izstrādātā pārbaudes metodika pirms tās piemērošanas pārbaudēm jāiesniedz Pasūtītājam saskaņošanai. Pasūtītājs metodiku izskata 1 (vienas) nedēļas laikā no tās saņemšanas dienas un to saskaņo vai iesniedz Izpildītājam pamatotus komentārus un nepieciešamos precizējumus;
3.1.5. Pārbaudes tiek veiktas RP SIA “Rīgas satiksme”  teritorijā - Brīvības ielā 191, Rīgā, darba dienās no plkst. 07.00 līdz 16.30 no pirmdienas līdz ceturtdienai un no plkst. 07.00 līdz 14.00 piektdienās;
3.1.6. Pārbaudes tiek organizētas pēc Pasūtītāja pieteikuma. Pasūtītājs par nepieciešamību veikt pārbaudi informē Izpildītāju vismaz 3 (trīs) darba dienas iepriekš, vienojoties par pārbaudes veikšanas datumu un laiku;
3.1.7. Lai sagatavotu detaļas pārbaudei, Pasūtītājs nodrošina:
· detaļu pilnīgu demontāžu no pārbaudāmā mezgla;
· detaļu virsmas attīrīšanu ar skrošu strūklu, noņemot krāsu un metālisko pārklājumu. Skrošu tips – šķelta tērauda skrotis WG40 atbilstoši LVS EN ISO 11124-3:2018 (vai LVS DIN 8201-2). Pirms apstrādes ar skrošu strūklu, neapstrādājamās virsmas tiek nosegtas.
3.1.8. Detaļu magnētiskās defektoskopijas veikšanai Pasūtītājs nodrošina:
· Telpas apgaismojuma intensitāti ne vairāk kā 10 lx;
· Telpas temperatūru ne zemāku par +5 °C;
· iespēju izmantot 220V elektrotīkla pieslēgumu;
· iespēju detaļas pagriezt un pārvietot, lai nodrošinātu pārbaudes veikšanu.
3.1.9. Izpildītājs nodrošina pārbaudes veikšanai nepieciešamās iekārtas, materiālus un kvalificētu personālu;
3.1.10. Tabulā norādītais pārbaudāmo detaļu skaits ir aptuvens. Detaļas pārbaudei tiek sagatavotas pakāpeniski, atbilstoši tramvaju remonta gaitai un Pasūtītāja pieteikumiem;
3.1.11. Pēc katras detaļas pārbaudes Izpildītājs sagatavo pārbaudes aktu/protokolu, kurā norāda pārbaudes rezultātu, konstatēto tehnisko stāvokli un atbilstību piemērojamajām prasībām. Aktu/protokolu paraksta Izpildītāja un Pasūtītāja pārstāvis;
3.1.12. Ja pārbaudes laikā tiek konstatētas plaisas vai citas indikācijas, kas var liecināt par defektiem, Izpildītājs:
· fiksē plaisas vai indikācijas atrašanās vietu;
· fiksē plaisas vai indikācijas izmērus/apmēru;
· ja tiek veikta indikācijas izslīpēšana, fiksē izslīpētā laukuma izmērus un dziļumu;
· veic foto fiksāciju;
· pārbaudes rezultātus un konstatēto apraksta pārbaudes aktā/protokolā.


